พศ.ตั้ง 13 อรหันต์ คุมเงินวัด 696 ล้าน
พงศ์พร เซ็นคำสั่งตั้ง 13 อรหันต์เป็น คณะทำงานตรวจสอบการใช้จ่ายงบประมาณบูรณะพัฒนาวัด ดูแลทำนุบำรุงศาสนสถานและศาสนวัตถุวัดทั่วประเทศปี 61 วงเงิน 696,786,000 บาท เพื่อให้การใช้จ่ายงบประมาณโปร่งใสที่สุด ส่วนงบบูรณะพัฒนาวัดทั่วไปและอารามหลวงทั่วประเทศปี 62 กว่า 2,300 วัด อนุมัติแล้ว 500,173,000 บาท ทำหนังสือสอบถามกลับไปตามวัดที่ได้รับอนุมัติงบไปแล้วว่ายังต้องการใช้เงินอยู่หรือไม่ เพราะบางวัดงานเสร็จไปแล้ว,หลัง พศ. ออกมาตรวจสอบงบประมาณค่าใช้จ่ายในหลายส่วน จนดำเนินคดีกับอดีตเจ้าหน้าที่ พศ. และพระสงฆ์ชั้นผู้ใหญ่ไปหลายรูป ล่าสุด ผอ.พศ. ยังเดินหน้าตรวจสอบค่าใช้จ่ายอย่างต่อเนื่อง ความคืบหน้าเมื่อวันที่ 27 มิ.ย. สำนักงานพระพุทธศาสนาแห่งชาติ (พศ.) ประกาศผ่านเว็บไซต์ ,www.onab.go.th, และมีหนังสือแจ้งไปยังสำนักงานพระพุทธศาสนาจังหวัด (พศจ.) ทั่วประเทศ ให้ดำเนินการตรวจสอบวัดที่ได้รับจัดสรรเงินอุดหนุนบูรณปฏิสังขรณ์วัดและพัฒนาวัด ในปีงบประมาณ 2561 พศ. ได้รับงบทั้งหมด 5,017,625,500 บาท ในส่วนงบการบูรณะ-พัฒนาวัด ดูแลทะนุบำรุงศาสนสถานและศาสนวัตถุ ได้รับการจัดสรรจำนวน 696,786,000 บาท,ส่วนงบประมาณ 2562 พศ. ตั้งเรื่องเงินอุดหนุนสมทบการบูรณปฏิสังขรณ์วัดและการพัฒนาวัด เป็นงบบูรณปฏิสังขรณ์วัดทั่วไปจำนวน 2,326 วัด วงเงิน 500,173,000 บาท งบบูรณะพระอารามหลวงจำนวน 38 วัด วงเงิน 38,510,000 บาท งบบูรณะวัดทั่วไปจังหวัดชายแดนภาคใต้จำนวน 50,022,000 บาท และงบบูรณะพระอารามหลวง จังหวัดชายแดนภาคใต้ จำนวน 4,700,000 บาท,มีรายงานด้วยว่า นอกจากนี้ พ.ต.ท.พงศ์พร พราหมณ์เสน่ห์ ผอ.พศ. ยังลงนามคำสั่ง พศ. ที่ 451/2561 เรื่องแต่งตั้งคณะทำงานบริหารงบฯโครงการสนับสนุนค่าใช้จ่ายจัดการศึกษา ตั้งแต่ระดับอนุบาลจนจบการศึกษาขั้นพื้นฐาน และโครงการเงินอุดหนุนสมทบการจัดการศึกษาพระปริยัติธรรม แผนกสามัญศึกษาประจำปีงบฯ 2561 ทั้ง 2 โครงการ ได้รับงบสนับสนุนจำนวน 1,245,865,000 บาท เพื่อให้การดำเนินการจัดสรรงบดังกล่าวเป็นไปด้วยความเรียบร้อยและบรรลุตามวัตถุประสงค์ จึงแต่งตั้งคณะทำงานประกอบด้วย ประธานกลุ่มโรงเรียนพระปริยัติธรรม แผนกสามัญศึกษาทั้ง 14 กลุ่มเป็นที่ปรึกษา ผอ.พศ. และเป็นที่ปรึกษารอง ผอ.พศ. ที่ ผอ.พศ. มอบหมายให้เป็นประธานคณะทำงาน ผอ.กองพุทธศาสนศึกษาเป็นรองประธาน และมีคณะทำงานอีก 11 คน มีหน้าที่พิจารณาเกณฑ์การจัดสรรงบประมาณ วิธีการใช้จ่ายงบประมาณ กำหนดวิธีการตรวจสอบ กำกับ ติดตาม และประเมินผล ตลอดจนให้ข้อเสนอแนะแก้ไขเกี่ยวกับการใช้งบประมาณ เพื่อให้การบริหารงบเป็นไปด้วยความเรียบร้อย,ผู้สื่อข่าวสอบถามข้อมูลดังกล่าวไปยัง พศ.ได้รับการยืนยันว่า มีการประกาศให้ พศจ.ตรวจสอบงบการอุดหนุนการปฏิสังขรณ์วัดจริง แต่ในปีงบ ประมาณรายจ่ายประจำปี 2562 ประกาศยืนยันรายชื่อวัดที่ขอรับการสนับสนุนว่า จะยังรับงบดังกล่าวอยู่หรือไม่ เนื่องจากวัดบางแห่งที่มีการบูรณปฏิสังขรณ์ดำเนินการเสร็จสิ้นแล้ว อาจจะยกเลิกการขอสนับสนุนงบดังกล่าวจาก พศ.ส่วนการดำเนินการตรวจสอบความโปร่งใสของงบ ยังคงดำเนินการตรวจสอบตามขั้นตอนเพื่อให้เกิดความโปร่งใสต่อไป
พงศ์พร เซ็นคำสั่งตั้ง 13 อรหันต์เป็น คณะทำงานตรวจสอบการใช้จ่ายงบประมาณบูรณะพัฒนาวัด ดูแลทำนุบำรุงศาสนสถานและศาสนวัตถุวัดทั่วประเทศปี 61 วงเงิน 696,786,000 บาท
เงินทอนวัด,ทุจริตเงินทอนวัด,โกงเงินวัด,ข่าวหน้า1,พงศ์พร พราหมณ์เสน่ห์